София Флоренс Найтингейлдың эшмәкәрлеге менән һоҡлана, уның китаптарын уҡый һәм Лондондағы дауаханаға барып, уның менән шәхсән таныша. 1884 йылдың 1 ғинуарынан алып королева арҡаһында ҡатын-ҡыҙ-шәфҡәт туташтары әҙерләү мәктәптәре эшләй башлай.1887 йылда ир менән ҡатын Sophiahemmetxa0— 60-70 урынлыҡ шәхси дауахана ойоштора, ул ике йылдан һуң тәүге пациенттарын ҡабул итә. София йәмғиәттән туташлыҡ эшенә ихтирам талап итә, ҡайһы берҙә хатта урындағы властар менән низағҡа ла инә. Туташлыҡ эшен ул һөнәр итеп түгел, ә изге эш итеп һанай, һәм шәфҡәт туташтары медицинала хәбәрҙар булырға тейеш тип иҫәпләй. Королева йәмғиәттең аристократик ҡатын-ҡыҙҙарын яҡындарға ярҙам итеү эшенә ылығырға саҡыра.